C 125/418
EL
Επίσημη Εφημερίδα της Ευρωπαϊκής Ένωσης
5.4.2023
Τετάρτη 14 Σεπτεμβρίου 2022
47κε)
“προτεραιότητα στην ενεργειακή απόδοση”: προτεραιότητα στην ενεργειακή απόδοση όπως ορίζεται στο άρθρο 2 σημείο 18 του κανονισμού (ΕΕ) 2018/1999·
47κστ) “υπεράκτιο υβριδικό στοιχείο από ανανεώσιμες πηγές”: στοιχείο μεταφοράς που εξυπηρετεί τον διπλό σκοπό της σύνδεσης υπεράκτιας παραγωγής ενέργειας από ανανεώσιμες πηγές και της σύνδεσης δύο ή περισσότερων ζωνών προσφορών· 47κζ)
“τηλεθέρμανση και τηλεψύξη από ανανεώσιμες πηγές”: συστήματα τηλεθέρμανσης και τηλεψύξης υψηλής ενεργειακής απόδοσης που λειτουργούν χρησιμοποιώντας αποκλειστικά ανανεώσιμες πηγές ενέργειας·
47κη)
“πρωτογενής ξυλώδης βιομάζα”: στρογγυλή ξυλεία που έχει υλοτομηθεί ή που έχει με άλλο τρόπο συγκομιστεί και αφαιρεθεί.
Περιλαμβάνει όλη την ξυλεία που λαμβάνεται από τις αφαιρέσεις, δηλαδή τις ποσότητες που αφαιρούνται από τα δάση, συμπεριλαμβανομένης της ξυλείας που ανακτάται λόγω φυσικής θνησιμότητας, καθώς και από κοπή και υλοτόμηση.
Περιλαμβάνει όλη την ξυλεία που αφαιρείται με ή χωρίς φλοιό, συμπεριλαμβανομένης της ξυλείας που έχει αφαιρεθεί με τη στρογγυλή μορφή της ή σχισμένη, ορθογωνισμένη ή σε άλλη μορφή, π.χ. κλαδιά, ρίζες, πρέμνα και παρασαρκώμαστα (όταν συγκομίζονται) και ξυλεία χονδροειδώς διαμορφωμένη ή αιχμηρή· Δεν περιλαμβάνει την ξυλώδη βιομάζα που λαμβάνεται από βιώσιμα μέτρα πρόληψης δασικών πυρκαγιών σε περιοχές υψηλού κινδύνου που είναι ευεπίφορες σε πυρκαγιές, την ξυλώδη βιομάζα που προέρχεται από μέτρα οδικής ασφάλειας και την ξυλώδη βιομάζα που εξάγεται από δάση τα οποία έχουν πληγεί από φυσικές καταστροφές, ενεργά παράσιτα ή ασθένειες για την πρόληψη της εξάπλωσής τους, ενώ παράλληλα ελαχιστοποιεί την εξόρυξη ξυλείας και τη βιοποικιλότητα, με αποτέλεσμα τη δημιουργία πιο ποικιλόμορφων και ανθεκτικών δασών, και βασίζεται σε κατευθυντήριες γραμμές της Επιτροπής· [Τροπολογία 42]
47κθ)
“ανανεώσιμο υδρογόνο”: υδρογόνο που παράγεται με ηλεκτρόλυση του νερού (σε ηλεκτρολυτική κυψέλη που τροφοδοτείται με ηλεκτρική ενέργεια προερχόμενη από ανανεώσιμες πηγές) ή με την αναμόρφωση του βιοαερίου ή τη βιοχημική μετατροπή της βιομάζας, εάν συμμορφώνεται με τα κριτήρια αειφορίας που καθορίζονται στο άρθρο 29 της οδηγίας (ΕΕ) 2018/2001 του Ευρωπαϊκού Κοινοβουλίου και του Συμβουλίου·
47λ)
“δασική φυτεία”: φυτευμένο δάσος που υπόκειται σε εντατική διαχείριση και πληροί, κατά τη φύτευση και την ωριμότητα των ειδών, όλα τα ακόλουθα κριτήρια: ένα ή δύο είδη, πληθυσμός όμοιας ηλικίας και τακτική απόσταση μεταξύ των δένδρων.
Περιλαμβάνει φυτείες βραχυχρόνιας αμειψισποράς για ξυλεία, φυτικές ίνες και ενέργεια και δεν περιλαμβάνει δάση που φυτεύονται για προστασία ή αποκατάσταση οικοσυστημάτων, καθώς και δάση που δημιουργούνται με φύτευση ή σπορά, τα οποία κατά την ωριμότητα των ειδών μοιάζουν ή θα μοιάζουν με φυσικά αναγεννημένα δάση·
47λα) “φυτευμένο δάσος”: δάσος που αποτελείται κυρίως από δέντρα που έχουν δημιουργηθεί με φύτευση και/ή σκόπιμη σπορά, υπό την προϋπόθεση ότι τα φυτευμένα ή σπαρμένα δέντρα αναμένεται να αποτελούν περισσότερο από το πενήντα τοις εκατό του αναπτυσσόμενου αποθέματος στην ωριμότητα· περιλαμβάνονται τα πρεμνοφυή δάση από δέντρα που αρχικά φυτεύτηκαν ή σπάρθηκαν· ▌ 47λβ)
“ωσμωτική ενέργεια”: ενέργεια που δημιουργείται φυσικά από τη διαφορά συγκέντρωσης αλατιού μεταξύ δύο ρευστών, συνήθως γλυκού και αλμυρού νερού·
47λγ)
“απόδοση συστήματος”: ενεργειακό σύστημα που ενσωματώνει μεταβλητές ανανεώσιμες πηγές με οικονομικά αποδοτικό τρόπο και μεγιστοποιεί την αξία της ευελιξίας από πλευρά ζήτησης για τη βελτιστοποίηση της μετάβασής του σε κλιματική ουδετερότητα, μετρούμενη σε μειώσεις επενδύσεων και λειτουργικού κόστους του συστήματος, των εκπομπών αερίων θερμοκηπίου και της χρήσης ορυκτών καυσίμων σε κάθε εθνικό ενεργειακό μείγμα·
47λδ)
“υβριδικό εργοστάσιο παραγωγής ρεύματος από ανανεώσιμες πηγές”: συνδυασμός δύο ή περισσότερων τεχνολογιών παραγωγής ενέργειας από ανανεώσιμες πηγές που μοιράζονται την ίδια σύνδεση με το δίκτυο και μπορούν επίσης να ενσωματώνουν δυνατότητες αποθήκευσης·
47λε)
“έργο συντοπισμού αποθήκευσης ενέργειας”: έργο που περιλαμβάνει εγκατάσταση αποθήκευ­ σης ενέργειας και εγκατάσταση παραγωγής ενέργειας από ανανεώσιμες πηγές συνδεδεμένα πίσω από το ίδιο σημείο πρόσβασης στο δίκτυο·